બીજું, રાત્રિએ કોઇ સ્વયંભૂ શિવલિંગની સાધના કરે એમને શિવજી સામે પોતાના દોષોનું વર્ણન કરવાની મનાઇ છે. ‘હું પાપી છું!’ એવું ન કહેવું. શિવને ખરાબ લાગે છે. પરંતુ આપણે પાપી, આપણે ખોટા, એવું કહેવાની આપણને આદત પડી ગઇ છે! તો સ્વયંભૂ શિવની ઉપાસનામાં દોષ ન ગાવા. શું માણસમાં કોઇ સારી બાબત નથી? કહો કે હું તારો દીકરો છું. મારાથી ભૂલ થઇ ગઇ પણ તું તો મારો બાપ છે ને! સ્વયંભૂની આરાધના કરો. પોતાના દોષ ન ગાઓ. કહો કે હું તારો દીકરો છું. ગંગાજળ નહીં તો આંસુ લઇને આવ્યો છું. ત્રીજી વાત એ છે કે સ્વયંભૂ શિવની આરાધનામાં કોઇ પણ સામગ્રીની મનાઇ છે. ન ગુલાલ, ન અબીલ, ન ઘી, ન દૂધ, ન પંચામૃત.